
רשימת מסמכים ובדיקות לעסקת דירה
דירה יד שנייה, למוכרים ולקונים, לפי שלבי העסקה
	איך משתמשים ברשימה
מסמנים כל מסמך שהושג. חלק מהמסמכים נדרשים רק במקרים מסוימים (דירה בחכירה, דירה בחברה משכנת, ירושה, גירושין, חתימה בייפוי כוח). מה שלא רלוונטי, מסמנים כלא רלוונטי.
המועדים בטבלה הם המועדים המקובלים לפי הדין. עורך הדין של כל צד מוודא את המועדים המדויקים בעסקה שלכם.


שלב 1. לפני המשא ומתן: בדיקת הדירה והזכויות
הקונה ועורך הדין שלו בודקים, המוכר עוזר להשיג את המסמכים.
	☐
	מסמך
	מי מביא
	מאיפה משיגים
	מתי והערות

	☐
	נסח רישום מקרקעין (נסח טאבו) עדכני
	קונה / מוכר
	אתר רשם המקרקעין (gov.il)
	בודקים בעלים, משכנתאות, עיקולים, הערות אזהרה וצו בית משותף. מוציאים שוב ביום החתימה.

	☐
	אישור זכויות מרשות מקרקעי ישראל
	מוכר
	אתר רמ״י או לשכת רמ״י
	כשהדירה בחכירה ולא רשומה בטאבו. בודקים אם נדרשים דמי הסכמה.

	☐
	אישור זכויות מחברה משכנת
	מוכר
	החברה המשכנת
	כשהבניין עוד לא נרשם כבית משותף. בודקים שהמוכר רשום כבעל הזכויות.

	☐
	צו בית משותף, תקנון ותשריט
	קונה
	רשם המקרקעין
	בודקים הצמדות: חניה, מחסן, גג, ושהן תואמות למה שמוצג.

	☐
	תיק בניין והיתרי בנייה
	קונה
	מחלקת ההנדסה בעירייה
	בודקים חריגות בנייה (סגירת מרפסת, תוספות) וצווים.

	☐
	מידע תכנוני על הסביבה
	קונה
	הוועדה המקומית לתכנון ובנייה
	תוכניות בהליך, התחדשות עירונית, הפקעות.

	☐
	חוות דעת שמאי ובדק בית
	קונה
	שמאי מקרקעין / מהנדס
	לפני החתימה. השמאי של הבנק בודק רק לצורך המשכנתא.


שלב 2. לחתימה על החוזה: המוכרים
	☐
	מסמך
	מי מביא
	מאיפה משיגים
	מתי והערות

	☐
	תעודות זהות של כל הבעלים, כולל ספח
	מוכר
	
	כל מי שרשום כבעלים חותם, או מי שמחזיק ייפוי כוח בשמו.

	☐
	מכתב כוונות או אישור יתרה לסילוק משכנתא
	מוכר
	הבנק שנתן את המשכנתא
	מראה כמה צריך לשלם לבנק כדי להסיר את המשכנתא, ולאיזה חשבון.

	☐
	אישור מוועד הבית או מחברת הניהול
	מוכר
	ועד הבית
	שאין חובות. לא חובה לפי חוק, מקובל לבקש.

	☐
	צו ירושה או צו קיום צוואה
	מוכר
	הרשם לענייני ירושה / בית המשפט
	כשהדירה עברה בירושה ועוד לא נרשמה על שם היורשים.

	☐
	הסכם גירושין או פסק דין
	מוכר
	בית המשפט / בית הדין
	כשהדירה מתחלקת בין בני זוג לשעבר.

	☐
	ייפוי כוח נוטריוני
	מוכר / קונה
	נוטריון / קונסוליה
	כשאחד הצדדים לא חותם בעצמו, למשל כי הוא בחו״ל.

	☐
	מסמכי חברה ופרוטוקול מורשי חתימה
	מוכר / קונה
	רשם החברות / עורך דין החברה
	כשהדירה בבעלות חברה או נקנית על ידי חברה.


שלב 2. לחתימה על החוזה: הקונים
	☐
	מסמך
	מי מביא
	מאיפה משיגים
	מתי והערות

	☐
	תעודות זהות של כל הקונים, כולל ספח
	קונה
	
	הקונים שיירשמו כבעלים. אם קונים על שם אחד מבני הזוג, מתייעצים לפני כן.

	☐
	אישור עקרוני למשכנתא
	קונה
	הבנק המממן
	לפני החתימה, כדי לבנות לוח תשלומים שאפשר לעמוד בו.

	☐
	מסמכים על מקור ההון העצמי
	קונה
	הבנק / בעלי הכספים
	דפי חשבון, מכתב מתנה מההורים. הבנקים מבקשים להראות מאיפה מגיע הכסף.

	☐
	פרטי דירות אחרות בבעלות הקונים
	קונה
	
	משפיע על מדרגות מס הרכישה: דירה יחידה או נוספת.


שלב 3. אחרי החתימה: דיווחים ותשלומים
	☐
	מסמך
	מי מביא
	מאיפה משיגים
	מתי והערות

	☐
	רישום הערת אזהרה לטובת הקונים
	עו״ד הקונה
	רשם המקרקעין / רמ״י / חברה משכנת
	סמוך ככל האפשר לחתימה ולתשלום הראשון.

	☐
	הצהרה לרשות המסים על המכירה והרכישה
	עורכי הדין של הצדדים
	מערכת מיסוי מקרקעין המקוונת
	בתוך 30 יום מיום החתימה.

	☐
	תשלום מס רכישה
	קונה
	לפי השובר של רשות המסים
	בתוך 60 יום מיום החתימה. איחור מוסיף הפרשי הצמדה וריבית.

	☐
	שומה ותשלום מס שבח, או קבלת פטור
	מוכר
	רשות המסים
	לפי השומה ובמועדים שבחוק. בפטור, מקבלים אישור על הפטור.

	☐
	מסמכי משכנתא של הקונים
	קונה
	הבנק המממן
	מכתב התחייבות לרישום משכנתא, ייפוי כוח, אישור זכויות לבנק.

	☐
	סילוק משכנתא של המוכר ומחיקת רישום המשכנתא
	מוכר
	הבנק של המוכר
	הסכום משולם בדרך כלל מכספי הקונה, ישירות לבנק.


שלב 4. לפני מסירת החזקה ולרישום הדירה על שם הקונים
	☐
	מסמך
	מי מביא
	מאיפה משיגים
	מתי והערות

	☐
	אישור עירייה לרשם המקרקעין
	מוכר
	מחלקת הגבייה בעירייה
	ניתן אחרי תשלום ארנונה, מים והיטל השבחה אם חל.

	☐
	אישורי מסים: מס שבח ומס רכישה
	עורכי הדין
	רשות המסים
	מאשרים שהמסים שולמו או שניתן פטור.

	☐
	שטר מכר חתום
	שני הצדדים
	עורכי הדין
	מוגש לרשם המקרקעין יחד עם כל האישורים.

	☐
	ביטול משכנתא קודמת ורישום משכנתא חדשה
	עורכי הדין
	רשם המקרקעין
	במקביל לרישום הבעלות.

	☐
	פרוטוקול מסירה וקריאת מונים
	שני הצדדים
	
	ביום מסירת המפתחות. מעבירים את החשבונות על שם הקונים.

	☐
	נסח טאבו מעודכן על שם הקונים
	עו״ד הקונה
	רשם המקרקעין
	סוף התהליך: בודקים שהרישום נכון ושהערת האזהרה נמחקה.



	חשוב
לא מעבירים כסף למוכר לפני רישום הערת אזהרה, אלא בסכום קטן שמוסכם בחוזה. כל תשלום עובר לחשבון שמופיע בחוזה, וכל שינוי של פרטי חשבון בודקים בטלפון מול עורך הדין, לא במייל או בהודעה בלבד.


עמוד  מתוך 
נוסח לדוגמה מאת יקיר דבול - משרד עורכי דין (dabullaw.co.il, 09-8613413). הנוסח כללי, אינו ייעוץ משפטי ואינו מחליף בדיקה של עורך דין לפי נסיבות העניין.
